****

**HÉVÍZI POLGÁRMESTERI HIVATAL**

8380 Hévíz, Kossuth Lajos u. 1.

**Tájékoztató a hévízi szállásadók részére**

Értesítem a tisztelt szállásadókat, hogy **2023. január 1. napjától** működésüket érintően az alábbi változások lépnek életbe:

1. Az idegenforgalmi adó összege: **597 forint/vendégéjszaka/fő** összegben került meghatározásra.
2. Hévíz Város Önkormányzat Képviselő-testületének az idegenforgalmi adó beszedésére kötelezett bejelentési, nyilvántartás-vezetési kötelezettségéről szóló 19/2018. (IV. 26.) önkormányzati rendelete (továbbá: Ör) **hatályát veszti. Az Ör.-ben foglalt előírások, kötelezettségek 2023. január 1-től megszűnnek.**

A helyi adókról szóló 1990. évi C. törvény (továbbiakban: Htv.) 2023. január 1. napjától hatályos 7. § k) pontja alapján az önkormányzat a Turizmus törvény hatálya alá tartozó szálláshely-szolgáltató terhére az idegenforgalmi adó-kötelezettség nyilvántartására a Turizmus törvény szerinti **szálláshelykezelő szoftver használatán túl egyéb nyilvántartás-vezetési kötelezettséget nem írhat elő.** Ennek megfelelően az **Idegenforgalmi Adó Nyilvántartó Könyv vezetési, záradékolási kötelezettsége 2023. január 1. napjával megszűnik.**

Felhívom a szállásadók figyelmét, hogy a Htv. értelmében idegenforgalmi adókötelezettség azt a magánszemélyt terheli, aki nem állandó lakosként az önkormányzat illetékességi területén legalább egy vendégéjszakát eltölt. Ezen adókötelezettség alóli mentességi eseteket a Htv. 31. §-a sorolja fel. **Amennyiben a Htv. 31. §-ában felsorolt törvényi adómentességet kíván a vendég igénybe venni, úgy ezt a vendégnek igazolnia kell,** majd a dokumentumokat, iratokat a **szálláshely üzemeltetőjének elévülési időn belül (öt évig) meg kell őriznie, hogy utólag is ellenőrizhető legyen. Az Idegenforgalmi Adó Nyilvántartó Könyvek megőrzési ideje öt év.**

Egy esetleges adóellenőrzésnél vagy jogkövetési vizsgálatnál az **adózónak kell a rendelkezésre álló dokumentumok alapján bizonyítania, hogy egyes adóalanyoktól milyen mentességi jogcím alapján nem szedte be az adót.** Ennek megfelelően – az Ör. hatályon kívül helyezését követően is - **az adózó érdeke, hogy online, vagy papír alapú nyilvántartást vezessen**, mely a havi idegenforgalmi adóbevallás alapját tudja képezni.

**Figyelem** az **idegenforgalmi adóbevallást** változatlan rendben a tárgyhót követő 15 napig továbbra is be kell nyújtani.

2022. december 16.

dr. Tüske Róbert s.k.

jegyző